সাভিৎস্কায়া বিবাহিত, এক সন্তানের জননী, ১৯৮৬ খ্রিস্টাব্দে তিনি এক পুত্রসন্তানের জন্ম দেন। ১৯৮৬ খ্রিস্টাব্দের ফেব্রুয়ারিতে বাউম্যান মস্কো হায়ার টেকনিক্যাল স্কুল থেকে তিনি স্নাতক হন। ১৯৮৩ থেকে ১৯৯৪ পর্যন্ত তিনি এনপিও এনার্জিয়ার উপপ্রধান ছিলেন।

একজন প্রতিশ্রুতিবদ্ধ কমিউনিস্ট, সাভিৎস্কায়া ১৯৮৯ থেকে সোভিয়েত ইউনিয়নের একজন জনগণের ডেপুটি এবং ১৯৯০ থেকে ১৯৯২ পর্যন্ত রাশিয়ার একজন জনগণের ডেপুটি ছিলেন। ১৯৯০ খ্রিস্টাব্দের দশকের গোড়ায় সোভিয়েত ইউনিয়নের পতনকে তিনি স্বাগত জানাননি, এটা আর কিছুই নয় যে, সর্বস্ব তাঁর পিতামাতা কঠোর পরিশ্রম করে গড়ে তোলেন আর সটা প্রায় রাতারাতি ধ্বংস হোল এবং তিনি 'খুশি যে তাঁরা এটা দেখার জন্যে বেঁচে নেই'।

সাভিৎস্কায়া ১৯৯৩ খ্রিস্টাব্দে রুশ বিমানবাহিনী থেকে মেজর পদে অবসর নেন। ১৯৯৪-৯৫ খ্রিস্টাব্দে তিনি মস্কো স্টেট অ্যাভিয়েশন ইন্সটিটিউটে অর্থনীতি এবং বিনিয়োগের একজন সহযোগী অধ্যাপক হিসেবে কাজ করেন। ১৯৯৬ খ্রিস্টাব্দে তিনি স্টেট ডুমার ডেপুটি নির্বাচিত হয়ে রাশিয়ান ফেডারেশনের কমিউনিস্ট পার্টির প্রতিনিধিত্ব করেন, এবং তখন থেকে চার দফায় তিনি পুনর্নির্বাচিত হয়েছিলেন। বর্তমানে তিনি ডিফেন্স কমিটির উপপ্রধান হিসেবে কাজ করছেন, এবং ন্যাশনাল প্যাট্রিয়টিক ইউনিয়নের কোঅর্ডিনেশন কাউন্সিল প্রিসিডিয়ামের একজন সদস্যও আছেন।


প্রাথমিক জীবন ও পেশা
জীবনপঞ্জি
সম্ভাব্য তৃতীয় মহাকাশ উড়ান
সম্মান ও পুরস্কার